Αναλύοντας το LinkedIn ως σημειωτική τεχνολογία: πολιτικές και εκπαιδευτικές προεκτάσεις
Creators: name: Παπαδόπουλος, Νικόλαος Θεόφιλου
Publisher: name: Aristotle University of Thessaloniki
Year: 2021
Subjects: Κοινωνική σημειωτική
Κειμενικά Είδη
Γλωσσική διδασκαλία
Social Semiotics
Genres
Language education

description: Η παρούσα εργασία, ξεκινώντας από μια κοινωνιοσημειωτική αφετηρία, προσεγγίζει το κοινωνικό μέσο του LinkedIn ως σημειωτική τεχνολογία. Με την υπόθεση ότι οι πλατφόρμες των κοινωνικών μέσων ενσωματώνονται σε κάθε πτυχή της καθημερινής μας δραστηριότητας στη μεταψηφιακή εποχή, αναλύουμε την αποικία των επαγγελματικών κειμενικών ειδών στο LinkedIn, με σκοπό να διερευνήσουμε τον τρόπο με τον οποίο η πλατφόρμα λειτουργεί ως σημειωτική τεχνολογία, δηλαδή ως τεχνολογία για την πολυτροπική παραγωγή νοήματος στο ευρύτερο κοινωνικο-πολιτισμικό, ψηφιακό-συμβατικό συγκείμενο. Σε ένα δεύτερο επίπεδο, προσπαθούμε να ανακαλύψουμε αν το LinkedIn συνεισφέρει στη μεταμόρφωση των κοινωνικών πρακτικών της επαγγελματικής δικτύωσης και της αναζήτησης εργασίας. Τέλος, ο μεγαλύτερος στόχος της εργασίας είναι να διερευνήσει τις πιθανές πολιτικές και εκπαιδευτικές προεκτάσεις της ανάλυσης του LinkedIn ως σημειωτικής τεχνολογίας. Πρώτα, συνδέουμε τα κειμενικά είδη και τους λόγους της πλατφόρμας με την παγκόσμια πολιτική και οικονομική σκηνή, υποστηρίζοντας πως το LinkedIn, μέσω του σημειωτικού (προ-)σχεδιασμού της αποικίας επαγγελματικών κειμενικών ειδών στο ψηφιακό πεδίο, ταυτόχρονα επηρεάζει και επηρεάζεται από «apparatuses» όπως ο ύστερος νεοφιλελεύθερος καπιταλισμός. Δεύτερον, προσπαθούμε να διερευνήσουμε τις πιθανές προεκτάσεις για τη γλωσσική διδασκαλία και γενικότερα τη μάθηση μέσω μεταμορφωτικής εμπλοκής. Η ανάλυση κατέστη εφικτή μέσω του συνδυασμού ενός ευρέως φάσματος επιστημονικών συνεισφορών, ξεκινώντας από το τρέχον κοινωνιοσημειωτικό ρεύμα της σημειωτικής τεχνολογίας και επεκτείνοντάς την προσέγγισή μας για να ενσωματώσει θεωρητικές παραδόσεις όπως η κριτική ανάλυση λόγου, η κριτική κοινωνιο-γλωσσολογία, οι σπουδές στα κειμενικά είδη, οι σπουδές στην πλατφόρμα και συνεισφορές εμπνεόμενες από τη φουκωϊκή παράδοση. Προσπαθήσαμε να συνδυάσουμε όλες αυτές τις συνεισφορές σε ένα, συνεκτικό πλαίσιο για την κριτική ανάλυση του νοήματος ως σημειωτικής τεχνολογίας. Η ποιοτική ανάλυση των δεδομένων έδειξε ότι η σημειωτική τεχνολογία του LinkedIn συνεισφέρει εκτενώς τόσο στην υβριδοποίηση και την ανασημείωση της αποικίας των επαγγελματικών κειμενικών ειδών όσο και στη μεταμόρφωση των κοινωνικών πρακτικών της επαγγελματικής δικτύωσης και της αναζήτησης εργασίας. Αυτό που επίσης αναδεικνύεται είναι οι λόγοι που προσπαθεί να κατασκευάσει η πλατφόρμα διαμέσου της δράσης δρώντων στοιχείων όπως το λογισμικό και οι αλγόριθμοι. Ειδικότερα, το κοινωνικό μέσο εστιάζει στη δημιουργία μιας νέας, πλατφορμικά-διαμεσολαβημένης, αγοράς εργασίας, μιας νέας οικονομικής πραγματικότητας στην οποία είναι ο κυρίαρχος παίκτης. Σε αυτή τη νέα πραγματικότητα η σημειωτική τεχνολογία προτρέπει τους χρήστες να δράσουν ως αυτοκυβερνώμενα, νεο-φιλελεύθερα υποκείμενα που συνεχώς επενδύουν σε επαγγελματικές πρακτικές όπως η απόκτηση νέων ανταγωνιστικών δεξιοτήτων. Συνολικά, η παρούσα εργασία προσφέρει μια κριτική προσέγγιση της τεχνολογίας των κοινωνικών μέσων αναγνωρίζοντας ταυτόχρονα το γεγονός ότι η θεσμοθετημένη εκπαίδευση και γενικότερα η μάθηση οφείλουν να εμπλακούν με τη νέα αυτή πραγματικότητα των πλατφορμών, να προσπαθήσουν να την ερμηνεύσουν και να σχεδιάσουν κατάλληλα μαθησιακά περιβάλλοντα τα οποία θα έχουν έναν διττό στόχο. Πρώτον, ως καθηγητές του γλωσσικού αντικειμένου, οφείλουμε να καλλιεργήσουμε στους μαθητές τους απαραίτητους επικοινωνιακούς και κειμενικούς γραμματισμούς για να μπορούν να αντεπεξέλθουν στις επιταγές της κοινωνίας. Δεύτερον, για να μπορούν οι μαθητές να εμπλακούν κριτικά με τον κόσμο και να κάνουν τις δικές τους επιλογές με βάση την εμπρόθετη δράση τους.
description: Starting from a sociosemiotic perspective, the present thesis approaches the social medium of LinkedIn as semiotic technology. With the premise that social media platforms are incorporated in every aspect of our everyday activity in the post-digital era, we set out to analyze the professional genre colony of LinkedIn, aiming at getting to know how the platform acts as semiotic technology, that is, technology for multimodal meaning-making in the wider socio-cultural, online-offline context. In a second level, we try to find out whether or not LinkedIn is contributing to the transformation of the social practices of professional networking and job-seeking. Last but not least, the greater aim of the thesis is to explore the potential political and educational implications of analyzing LinkedIn as semiotic technology. At first, we connect the platform’s genres and discourses with the global political and economic scene, supporting that LinkedIn, through the semiotic (pre-) design of the professional genre colony in the digital field, both affects and is affected by apparatuses such as the late neoliberal capitalism. Secondly, we try to explore the potential implications for language teaching and, more generally, learning through transformative engagement. The analysis was made feasible by combining a wide range of scientific contributions, starting from the current sociosemiotic trend of semiotic technology and extending our approach to integrate theoretical traditions such as critical discourse analysis, critical sociolinguistics, genre studies, platform studies and contributions inspired by the foucauldian tradition. We tried to combine all these contributions into one, coherent framework for the critical analysis of LinkedIn as semiotic technology. The qualitative analysis of our data showed that the semiotic technology of LinkedIn contributes extensively in the hybridization and resemiotization of the professional genre colony as well as in the transformation of the social practices of professional networking and job-seeking. What is also highlighted is the discourses the platform tries to construct through the action of actors such as the software and the algorithms. More specifically, the social medium focuses on creating a new, platform-mediated, labor market, a new economic reality in which it is the main player. In this new reality the semiotic technology prompts users to act as self-governed, neoliberal subjects who constantly invest in professional practices such as the mastering of new competitive skills. All in all, the present thesis offers a critical view of the technology of social media while acknowledging the fact that institutional education and learning in general should engage with this new reality of platforms, try to interpret it and design apt learning environments that will have a dual goal. First, as language teachers, we should provide our students with the necessary communicational and textual literacies in order for them to be able to cope with societal needs. Second, for our students to be able to critically engage with the world and make their own choices based on their agency.